ข้อใดกล่าวถึง 5 ขั้นมั่นใจลงทุน ได้ถูกต้อง
a. เตรียมความพร้อมการลงทุนโดยไม่ต้องวิเคราะห์ความต้องการ

b. เลือกผลิตภัณฑ์ทางการเงินมาลงทุนโดยไม่ต้องคำนึงถึงเป้าหมายและความเสี่ยงที่รับได้

c. การหยุดนิ่งจะเป็นจุดที่ทำให้การลงทุนถูกเป้า

d. รายงานสถานะการลงทุนให้ทราบแบบระยะเว้นระยะ

e. กำหนดสัดส่วนเงินลงทุนให้สัมพันธ์กับเป้าหมายและความเสี่ยงที่ผู้ลงทุนยอมรับได้
คำตอบที่ถูกต้องคือ e.  เพราะว่า การกำหนดสัดส่วนเงินลงทุน เพื่อให้สัมพันธ์กับเป้าหมายและความเสี่ยง ที่ผู้ลงทุนยอมรับได้ อยู่ในการรับรองมาตรฐาน “5 ขั้นมั่นใจลงทุน” จากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ส่วนข้ออื่น ๆ กล่าวไม่ถูกต้อง

“5 ขั้นมั่นใจลงทุน” เป็นมาตรฐานที่นักลงทุนมักจะถามถึงรูปแบบการบริการให้คำแนะนำการลงทุนแบบครบวงจรที่คนทุกคนสามารถเข้าถึงบริการได้ ไม่จำกัดแค่เพียงผู้ที่มีฐานะทางการเงินสูง (High Net Worth) ด้วยความเชื่อของบริษัทในการผลักดันและส่งเสริมให้เรื่องการลงทุนและบริการการแนะนำลงทุนแบบครบวงจรเป็นเรื่องที่เข้าใจง่ายและเข้าถึงคนหมู่มาก รวมไปถึงกลุ่มคนที่ไม่เคยลงทุนและยังไม่มีความรู้ สามารถเรียนรู้ทำความเข้าใจและเริ่มใช้บริการด้วยเงินจำนวนไม่มากได้ มีขั้นตอนดังนี้

1. วิเคราะห์ความต้องการ 
การวิเคราะห์ความต้องการเพื่อเตรียมความพร้อมในการลงทุน โดยให้ผู้ลงทุนได้ตรวจสอบเป้าหมายและความเสี่ยงที่ตัวเองยอมรับได้ มีความสำคัญอย่างมากที่จะเป็นจุดเริ่มต้นของการทำความเข้าใจผู้ลงทุน เพื่อให้กำหนด แนวทางการออกแบบการลงทุนได้สอดคล้องตามจริงกับพฤติกรรมและความสนใจของผู้ลงทุน

2. กำหนดสัดส่วนเงินลงทุน
การกำหนดสัดส่วนเงินลงทุน (asset allocation) เพื่อให้สัมพันธ์กับเป้าหมายและความเสี่ยง ที่ผู้ลงทุนยอมรับได้ เป็นการออกแบบสัดส่วนในการแบ่งเงินไปลงทุนในสินทรัพย์ประเภทต่าง ๆ ว่าจะลงในตราสารประเภทไหน ลงกองทุนรวม หรือหลักทรัพย์ลักษณะใด ในสัดส่วนเท่าไร โดยจะวิเคราะห์และกำหนดให้ชัด เพื่อวางรากฐานสัดส่วนเงินลงทุนของผู้ลงทุนให้สอดคล้องกับความต้องการในระยะยาว

3. เลือกลงทุนตามเป้าหมาย
การเลือกลงทุนตามเป้าหมาย การเลือกผลิตภัณฑ์ทางการเงินมาลงทุนตามสัดส่วนเงินลงทุนในขั้นตอนที่ 2 เป็นการลงรายละเอียดว่า ควรลงทุนในอะไร ซึ่งจะเลือกด้วยเหตุด้วยผล ด้วยความเข้าใจที่สอดคล้องกับเป้าหมายและความเสี่ยง ที่ผู้ลงทุนรับได้ ทำให้การตัดสินใจลงทุนมีความแม่นยำมากยิ่งขึ้น และเป็นประโยชน์สูงสุดต่อผู้ลงทุน

4. ติดตามและปรับกลยุทธ์
สถานการณ์การลงทุนเปลี่ยนแปลงตลอดเวลา การหยุดนิ่งจะเป็นจุดอันตรายที่ทำให้การลงทุนผิดเป้าได้ง่าย การติดตามและปรับกลยุทธ์การลงทุน ให้ทันกับสถานการณ์ จะช่วยให้แผนการลงทุนไปถึงเป้าหมายได้จริงมากยิ่งขึ้น เมื่อแนะนำมาถึงขั้นที่สามแล้ว ขั้นที่สี่จึงเป็นเสมือนเพื่อนที่จะช่วยคอยดูแลให้การลงทุนไม่หลุดจากเป้าหมายที่กำหนดไว้

5. รายงานสถานะการลงทุน
การรายงานสถานะการลงทุนให้ผู้ลงทุนทราบเป็นระยะ ๆ มีผลอย่างมากต่อการติดตามตรวจสอบและทบทวนการลงทุน ว่ามีความคืบหน้า สอดคล้อง และเป็นไปตามเป้าหมายการลงทุนที่วางไว้แล้วหรือยัง
ความรู้ทางการเงิน